62020CO0728_INF
Domstolens kendelse (Syvende Afdeling) af 30. juli 2021 –XX m.fl., medlemmer af Uniunea Revoluţionarilor din România mod Rumænien m.fl.
(Sag C-728/20)
»Erstatningssøgsmål anlagt af fysiske personer mod en medlemsstat – søgsmål med påstand om, at det fastslås, at Europa-Parlamentet og Europa-Kommissionen har undladt at handle – ansøgning om anerkendelse af status som personer, der er politisk forfulgte – konstatering af manglende overholdelse af de rettigheder, der er sikret ved national lovgivning – rent intern situation – åbenbart, at Domstolen ikke har kompetence«
1.
Præjudicielle spørgsmål – Domstolens kompetence – fortolkning af national ret – udelukket
(Art. 267 TEUF)
(jf. præmis 13)
2.
Retslig procedure – søgsmål anlagt af en fysisk eller juridisk person mod en medlemsstat med påstand om erstatning for et tab og anerkendelse af status som person, der er politisk forfulgt – manglende kompetence for Unionens retsinstanser – afvisning
(jf. præmis 14)
3.
Passivitetssøgsmål – fysiske eller juridiske personer – undladelser, der kan være genstand for søgsmål – Parlamentets og Kommissionens undladelse af at tage stilling til vedtagelsen af en national lovgivning, der straffer visse aktørers manglende overholdelse af EU-retten – åbenbart afvisningsgrundlag
(Art. 265, stk. 3, TEUF)
(jf. præmis 15)
4.
Præjudicielle spørgsmål – Domstolens kompetence – grænser – anmodning om fortolkning af Unionens charter om grundlæggende rettigheder – genstand for den nationale tvist uden tilknytning til EU-retten – åbenbart, at Domstolen ikke har kompetence
(Art. 6, stk. 1, TEU; art. 267 TEUF; Den Europæiske Unions charter om grundlæggende rettigheder, art. 51, stk. 1 og 2; Domstolens procesreglement, art. 53, stk. 2)
(jf. præmis 16 og 17)
Konklusion
1)
Det er åbenbart, at Den Europæiske Unions Domstol ikke har kompetence til at tage stilling til søgsmålet, for så vidt som det herved tilsigtes, at Rumænien pålægges at erstatte det tab, der angiveligt er lidt af XX m.fl., medlemmer af Uniunea Revoluţionarilor din România, samt at tildele disse sidstnævnte status som personer, der er politisk forfulgte i Rumænien.
2)
Sagen afvises, for så vidt som den tilsigter, at det fastslås, at Europa-Parlamentet og Europa-Kommissionen angiveligt har undladt at handle.
3)
XX m.fl., medlemmer af Uniunea Revoluţionarilor din România, bærer deres egne omkostninger.